Opinberar stofnanir vinna markvisst að umhverfismálum Veðurstofa Íslands hefur fengið viðurkenningu fyrir að stíga fyrstu þrjú Grænu skrefin , en Græn skref snúast um að efla vistvænan rekstur ríkisins með kerfisbundnum hætti . Aðgerðir Grænu skrefanna miða einkum að venjulegri skrifstofustarfsemi og hafa jákvæð áhrif á umhverfið , bæta starfsumhverfi starfsmanna sinna og draga úr rekstrarkostnaði . Skrefin eru innleidd í áföngum og nú rétt fyrir jól fékk Veðurstofan afhenta viðurkenningu fyrir að hafa stigið fyrstu skrefin – og það þrjú í einu ! Það var Birgitta Steingrímsdóttur hjá Umhverfisstofnun sem afhenti viðurkenninguna og óskaði starfsmönnum til hamingju með árangurinn . „ Öflugt umhverfisstarf hefur verið unnið á stofnuninni um árabil og ljóst að það er rótgróið í menningu vinnustaðarins að huga að umhverfinu í hvívetna “ , sagði Birgitta meðal annars við það tækifæri . Nánar má lesu um árangur Veðurstofunnar á vef Grænu skrefanna . Einar Birgir Hauksson , Ingveldur Björg Jónsdóttir , Svava Björk Þorláksdóttir og Gerður Stefánsdóttir meðlimir umhverfisteymis Veðurstofu Íslands , Árni Snorrason forstjóri og Birgitta Steingrímsdóttir hjá Umhverfisstofnun ( Ljósmynd : Veðurstofan ) Hjólaviðgerðardagurinn . Hér hjálpast allir að við að efla hjólreiðamenningu vinnustaðarins ( Ljósmynd : Veðurstofan ) Ágætis aðstaða er fyrir rafbílandi starfsmenn og gesti ( Ljósmynd : Veðurstofan )